হাতুড়ে ডাক্তার
হাতুড়ে ডাক্তার হচ্ছে সেই সকল ব্যক্তি যারা চিকিৎসা পেশায় নিয়োজিত কিন্তু চিকিৎসা সেবায় যারা অদক্ষ। হাতুড়ে ডাক্তার শব্দটি একটি বাংলা বাগধারা। যে ডাক্তার রোগ হাতড়ে বেড়ায়। হাতুড়ে ডাক্তাররা দাবী করেন তাদের চিকিৎসা সংক্রান্ত ব্যাপারে জ্ঞান ও দক্ষতা আছে। কিন্তু অধিকাংশ সময়ে তারা রোগ নির্ণয়ে ব্যর্থ হয় কিংবা ভুল চিকিৎসা প্রদান করে। হাতুড়ে ডাক্তারেরা অল্প প্রশিক্ষণপ্রাপ্ত ও অদক্ষ হয়। তারা প্রায় সব ধরনের চিকিৎসার ব্যবস্থাপত্র দেয়, সব রোগের চিকিৎসা করে। অনেক সময় দীর্ঘদিনের অভিজ্ঞতা অথবা স্বাস্থ্যসেবার সঙ্গে পরিচিতি ও চিকিৎসা কেন্দ্রে চাকরির কারণে এরা চিকিৎসা কাজে যুক্ত হয়। হাতুড়ে ডাক্তারদের চিকিৎসার কারণে অনেক সময় রোগী বড় ধরনের বিপদ এমনকি মৃত্যুমুখে পতিত হয়। ভারতের নিজেদের ডাক্তার পরিচয় দেয়া অর্ধেকেরই চিকিৎসা সেবার কোনো ডিগ্রি নেই। যে সকল গ্রামে কোনো ডাক্তার নেই সেখানে হাতুড়েরাই চিকিৎসা সেবা দিয়ে থাকে।